Document ID: 32004D0344

Komisijas Lēmums
(2004. gada 23. marts),
kas nosaka dalībvalstu ar izpildi saistītās rezerves piešķiršanu palīdzībai no Kopienas struktūrfondiem saskaņā ar 1., 2. un 3. mērķi un no Zivsaimniecības virzības finansēšanas instrumenta ārpus 1. mērķa
(izziņots ar dokumenta numuru C(2004) 883)
(2004/344/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 21. jūnija Regulu (EK) Nr. 1260/1999, kas nosaka vispārīgus noteikumus par struktūrfondiem [1], un jo īpaši tās 44. pantu,
tā kā:
(1) Regulas (EK) Nr. 1260/1999 7. panta 5. punkts liek 4 % no saistību asignējumiem katras dalībvalsts paredzamajā izdevumu sadalījumā piešķirt kā ar izpildi saistīto rezervi saskaņā ar minētās regulas 44. pantu. 1999. gada 1. jūlijā Komisija noteica dalībvalstu saistību asignējumu paredzamo sadalījumu ar Komisijas Lēmumiem 1999/501/EK [2] un 1999/504/EK [3] attiecīgi 1. un 2. mērķim un ar Komisijas Lēmumu 1999/505/EK [4] 3. mērķim, un ar Komisijas Lēmumu 1999/500/EK [5] Zivsaimniecības virzības finansēšanas instrumentam ārpus 1. mērķa.
(2) Līdz 2003. gada 31. decembrim, pamatojoties uz uzraudzības rādītājiem, kas minēti Regulas (EK) Nr. 126044. panta 1. punktā, dalībvalstis atbilstīgi katram mērķim saziņā ar Komisiju izvērtēja katra sava palīdzības dokumenta izpildes rezultātus. Balstoties uz šo izvērtējumu, tās ir iesūtījušas Komisijai priekšlikumus ar izpildi saistītās rezerves piešķiršanai.
(3) Ar izpildi saistītā rezerve tādēļ jāpiešķir tām darbības programmām vai vienotajam programmdokumentam vai tā prioritātēm, kas tiek uzskatītas par sekmīgām.
(4) Šo lēmumu papildinās Padomes Lēmums par katru darbības programmu vai vienoto programmdokumentu saskaņā ar Regulas (EK) Nr. 1260/1999 14. un 15. pantu, respektējot līdzekļu ikgadējā piešķīruma Berlīnes profilu,
IR PIEŅĒMUSI ŠO LĒMUMU.
1. pants
Ar izpildi saistītās rezerves piešķīrums 1. mērķim pa dalībvalstīm ir izklāstīts 1. pielikumā.
2. pants
Ar izpildi saistītās rezerves piešķīrums 2. mērķim pa dalībvalstīm ir izklāstīts 2. pielikumā.
3. pants
Ar izpildi saistītās rezerves piešķīrums 3. mērķim pa dalībvalstīm ir izklāstīts 3. pielikumā.
4. pants
Ar izpildi saistītās rezerves piešķīrums pa dalībvalstīm Zivsaimniecības virzības finansēšanas instrumentam ārpus 1. mērķa ir izklāstīts 4. pielikumā.
5. pants
Šis lēmums ir adresēts dalībvalstīm.
Briselē, 2004. gada 23. martā

Labels: 2
15
5